**Referat fra styremøte i Buskerud Bygdekvinnelag**

30. oktober 2017 hos Kristin Baalerud på Lampeland

Tilstede: Frøydis Løkensgard, Else Hval, Sølvi Jødal, Mette Rustand, Reidun Røisli, Inger Margrethe Medhus og Kristin Baalerud.

**Sak 29/17: Godkjenning av innkalling og saksliste**

Vedtak: Enstemmig godkjent

**Sak 30/17: Godkjenning av referat fra styremøte 4.10.2017**

Vedtak: Enstemmig godkjent

**Sak 31/17: Forts. av sak 22 /17 og sak 27/17: Opplæring av tillitsvalgte i lokallaga/inspirasjonsseminar**

Vi har tinga møterom på Tyrifjord Hotell 18. november 2017, koster oss kr. 545,- pr. person. Vi må melde fra om endelig antall 1 uke før kurset, men antallet kan justeres. Vi må betale for antallet vi har meldt fra om dagen før ankomst.

NBKs retningslinjer for å søke om tilskudd til organisasjonskurs er ivaretatt. Sølvi søker NBK.

Amal Aden tilbys honorar på kr. 2.000,-, ingen kjøregodgjøring fra Hønefoss.

Sølvi utarbeider evalueringsskjema som vi bruker helt til slutt på kurset.

Endelig invitasjon er gjort ferdig og Sølvi har sendt ut til alle lederne i lokallaga i Buskerud tirsdag 31. oktober**.** Nå gjelder det at alle lokallaga benytter sjansen til å ha en trivelig og nyttig dag på Vikersund. PÅMELDINGSFRIST 10. NOVEMBER 2017.

Program er som følger:

**Kl. 09.00 - 09.30 Oppmøte. Registrering. Kaffe med rundstykker**

**Kl. 09.30 - 09.45 Velkommen v/leder av Buskerud BK Sølvi Jødal**

**Kl. 09.45 - 10.30 NBKs prosjekt KvinnerUt v/proskjetleder Sosan  Asmari Mollestad**

**Kl. 10.40 - 12.00 Taleteknikk og fremføring + NBKs prosjekt Norsk tradisjonsmat v/prosjektleder Gunn Jorunn Sørum**

**Kl. 12.00 - 13.00 Lunsj m/sosialt samvær**

**Kl. 13.00 - 14.00 Bruk av media, facebook osv. v/leder Inga Borge og nestleder Inga Steenberg i Buskerud bygdeungdomslag**

**Kl. 14.00 - 15.00 Kurs i grupper for ledere, sekretærer og kasserere v/ Inga Borge, Inga Steenberg og Kristin Baalerud**

**Kl. 15.10 - 15.40 Barn og kvinners situasjon v/Amal Aden**

**Kl. 15.40 - 16.00 Evaluering. Avslutning v/fylkesstyret**

INGEN KURSAVGIFT – PÅMELDT SOM IKKE MØTER OPP, BELASTES MED KR. 545,- (SKYSS MÅ DEKKES AV DEN ENKELTE)

BINDENDE PÅMELDING innen 10. nov. 2017 til [kristin@flesberg-regnskap.no](mailto:kristin@flesberg-regnskap.no) eller tlf. 9709 9706

**Sak 32/17: Referatsaker**

**1. Sonemøter**

Sone A: Torpo 2.11.2017

Sone B: Uvdal 8.11.2017

Sone C: Snarum 31.1. 2018

Sone D: Soknedalen 21.11.2017

Sone E: Varlo 31.1.2018

**2. Verdens matvaredag 16. oktober 2017**

Alle styremedlemmene hadde vært med sine lokallag og delt ut grønnsaksposer til suppe. Kun positive tilbakemeldinger til alle og en morsom og flott dag i sola for alle i Buskerud. Ikke alle hadde fått trykket sine innlegg i lokalavisene, men noen.

**3. NBKs inspirasjonsseminar i Bergen 20. – 22. oktober 2017**

Sølvi Jødal leste fra sitt foreløpige referat fra ei inspirerende helg. Endelig referat har hun sendt over i ettertid for å få med i referatet, se nedenfor; Det var 3 medlemmer til fra Buskerud som deltok på seminaret; Hjørdis Grønhovd, Giske Berg og Tone I. Anthun.

*Referat Terminus Hotell. 180 bygdekvinner samlet fra hele landet. V/Sølvi Jødal:*

***Tema: Mangfold   
Tema for inspirasjonsseminaret er mangfold. Innlegg om alt fra likestilling og-bygdeutvikling til vårt flerkulturelle samfunn. I tillegg er inspirasjonsseminaret et viktig sted for å møte andre kvinner og ha en sosial og hyggelig helg med god mat.***

***20. oktober 2017***

***kl. 14.00 til kl. 16.00.*** *Registrering, innsjekk og lett servering.*

*Leder i NBK. Ellen Krageberg ønsket velkommen og gav en kort gjennomgang av det som skal skje på seminaret.*

***Kl. 16.30. Åsne Seierstad*** *holdt et innlegg på ca. 80 min. hvor hun fortalte om opphavet til sin bok «To søstre». Hun var i Vardø på en konferanse. Her fikk hun telefon fra sin forlegger om at han hadde en interessant historie som hun kunne jobbe videre med. Hun var skeptisk til dette fordi hun hadde den forrige bok i tankene «Bokhandleren i Kabul» som skapte så mye uro i ettertid. Men hun tok saken og gjorde mye forarbeid, undersøkelser, reiser, intervjuer, osv. Boken handler i korte trekk om disse to søstre som var blitt ganske norske. Hvordan kunne det skje at de ble så forvandlet og radikalisert i Norge. Begge søstrene lever fortsatt i Syria. De er begge gift med IS soldater og har fått flere barn.*

*Kvelden videre bød på pause, underholdning av folkemusikkgruppa «Tæladylju», middag og sosialt samvær mm.*

***21. oktober 2017***

***Kl. 09.00. Cesilie Aurbakken,*** *generalsekretær i NBK var ordstyrer.*

*Likestilling – hvor står vi i dag og hvilke utfordringer har vi fremover. Sosiolog med spesialisering i kjønnsperspektiv* ***Nina-Merete Kristiansen.*** *Mye interessant å få med seg som var til ettertanke. Stikkord:*

*- Endelig i år 2017 kan kvinner i Saudi Arabia få kjøre bil. Argumentet imot var at det kunne ødelegge eggstokkene for kvinner.*

*- Ole Olsen Malm var en norsk veterinær og lege. Han var sentral i arbeidet mot tuberkulose og i forskningen rundt husdyrsykdommer, og var den første i Skandinavia som rendyrket tuberkelbakterien fra menneske og svin.* ***Han var sterkt imot at kvinner skulle få stemmerett.***

*Vår statsminister Erna Solberg snakket for første gang om «Mensen» da hun talte i FN i år. Rundt om i verden må jenter slutte på skolen fordi det ikke finner toaletter eller hygienesoner for jenter/kvinner.*

*- Skammelige valg gjennom livet.*

*4 av 10 kvinner oppfyller ikke krav til full pensjon, 9 av 10 menn oppfyller krav til full pensjon.*

***Hva har vi oppnådd?***

***I 1970 kom vendepunktet.*** *Gro ble statsminister i 1981. I 1975 lov om barnehage. I 1977 ble arbeidsmiljøloven utvidet og svangerskapspermisjon ble innført. I 1978 kom likestillingsloven. I 1978- lov om selvbestemt abort. I 1986 hadde vi Gro sin kvinneregjering. I 1993 ble Kirsti Kolle Grønndal vår 1. stortingspresident. I 1993 ble fedrekvoten innført. Den 20.oktober 2017 ble Norges første kvinnelige utenriksminister utnevnt.*

*Fødselstall for kvinner går stadig nedover. Det fødes færre barn. Det kan myndighetene bekymre seg for. Det er forslag om å avvikle skatteklasse 2 og kontantstøtten.*

***Kl. 10.35.*** *Bygg som råvare.*

*Seniorforsker Einar Risvik i NOFIMA, som også er medlem i bygdekvinnelaget. Meget, meget interessant foredrag om byggens fortreffelighet i kosten vår. Han har ugitt en bok om Bygg. Han kom inn på potetens gullalder fra 1850 til 1950. Bygg er rik på sen-energi og kostfiber, vitaminer, mineraler, oksidanter, immunforsvaret og mot overvekt/slanking. Bygg senker blod-kolesterol. Eksempel. Forsker sluttet med medisiner for høyt kolesterol og gikk over til mer bygg i kosten med godt resultat.*

***Kl. 11.15*** *Årets lokallag v/Tove Hoppestad.*

*Frogn Bygdekvinnelag. 80 medlemmer fra 27 til 92 år. De har alle sine medlemsmøter åpne for alle. Nytenkning. De har mye avisomtaler og publisitet. Har 8. mars arrangement som samlet 100 kvinner. Bedriftsbesøk. Snakker med kvinnelige grundere. Er på Facebook.*

***Kl. 12.15.*** *Det flerkulturelle Norge og integrering.*

***Amal Aden*** *Amal Aden er fra Somalia og kom til Norge som trettenåring i 1996. Då var ho analfabet. Ho har hatt en dramatisk oppvekst og ungdomstid. Amal Aden er kjent for sin uredde stil og sitt brennende engasjement for kvinner og barn sine retter. Ho har gjennom flere bøker, kronikker, foredrag og debatter sett søkelyset på utfordringer i norsk innvandringspolitikk. Den engasjerte forfatteren har mottatt flere priser som blant anna Erik Byes minnepris 2014, Amnesty-prisen 2012 og likestillingspris fra Buskerud fylkeskommune 2010. Amal Aden er forfatter av «Se oss. Bekymringsmelding fra en ung norsksomalisk kvinne» og flere andre bøker.*

***Kl. 12.45 En kommunes samarbeid om integrering av flyktninger. Innlegg av Kristoffer A. Møvik, teamleder for flyktningetjenesten i Fjell kommune.*** *Nye Øygarden kommune skal slåes sammen til 3 kommuner. Fjell kommune har lykkes i sin integrering av flyktninger. De har overføringsflyktninger som kommer direkte fra en flyktningeleir i utlandet. De fikk 100 mil. til etablering av flyktninger. De kjøpte flere hus som alle lå i nærheten av buss, bane, skole voksenopplærings tilbud. Innen tre måneder skal alle være tilknyttet et opplæringssted. Få språkundervisning og et introduseringsprogram som er tilrettelagt.*

***Kl. 13.45 Samtale i plenum mellom Amal Aden, Kristoffer Møvik og Sosan Asmari Mollestad.***

*Interessant samtale i tema rundt flyktningspørsmål osv.*

***Kl. 15.00*** *Valgfrie kursopplegg. Jeg, Sølvi Jødal valgte tale- og debatt-teknikk med Gunn Jorunn Sørum. Det var fem andre aktiviteter i tillegg til dette.*

*1. Byvandring med guide i Dreggen og på Bryggen.*

*2. Tur til Ulriken med banen*

*3. Tur til Fløyen med Fløybanen opp.*

*4. Vandring med guide i Vågsbunnen.*

*5. Praktisk fotokurs med mobilkamera*

***Debatt og taleteknikk v/Gunn Jorunn Sørum***

*En dyktig dame som formidler levende og interessant.*

*Det er flere ting en kan fokusere på for å få til en god tale:*

*Hva er budskapet? Ha god forberedelse. Hvor lang tid har jeg? Ha en fin oppbygging av din tale. Din tale må tilpasses ditt publikum. Hvem taler jeg til? Hva vil jeg si? Hva er min rolle hos tilhører? Hva ønsker jeg å oppnå? Jeg må finne mitt budskap. Jeg må være forberedt på å argumentere og å få motargumenter. Må jeg ta noen praktiske hensyn?*

*a. Begynn din tale med en fin overskrift som du tror fenger.*

*b. Presenter ditt standpunkt.*

*c. Innled din hoveddel.*

*d. Presenter argumenter og fakta som støtter og underbygger.*

*e. Avslutning og konklusjon.*

***SI DET DU SKAL SI OG SI IGJEN DET DU SKAL SI.***

*Vi fikk tildelt Obamas tale fra 2008 og den skulle vi analysere i:*

***Etos*** *er troverdig.* ***Lagos*** *er overbevisende og riktig saksfremstilling.* ***Patos*** *er overbevisning.*

*Du kan krydre språket ditt. Du kan henvise til en tekst eller hendelse. F.eks: En ny dag lå foran meg men jeg hadde ikke blanke ark og tegnestifter.*

*Gjentagelser. Humor. Kontraster og sitater er fint.*

*Vær forberedt på motargumenter og MØT DEM! Dersom innlegget handler om noe du er imot – presenter da et alternativ som du synes er bedre. Vær konkret!*

***ØVELSE GJØR MESTER.*** *Les alltid din tale eller et innlegg høyt for deg selv. Øv fremfor speilet!*

***Gode råd: Vær rolig. Ha overblikk og øyekontakt med tilhørerne. Tempo og ta pauser. Vær mentalt forberedt.***

***Ingenting slår det ekte engasjement.***

*Lykke til!!!*

***17.30 Hva skjer i Bygdekvinnelagene.*** *De fleste ansatte i NBK hadde stand/ boder utstilt hvor vi kunne sirkulere imellom og få kunnskap om de forskjellige aktiviteter som har blitt sendt ut fra etaten. Norsk tradisjonsmat. Råvareaksjonen-Ville vekster. KvinnerUt. Verving. Foto.*

*Kl. 19.30 Festmiddag med underholdning av Igor Dunderovic med fettere.*

***22. oktober.***

***Kl. 09.00 Ordstyrer for dagen var Karine Magnussen Nymark***

***Politikk for det gode liv –*** *Hvorfor spredt bosetting er lurt. Innlegg av Sigrid Hagerup Melhuus. Rådgiver i tankesmia Agenda.*

***Kl. 09.45*** *Mitt liv som Fruktbonde fra A til Å.*

*Turid Alise Skjervheim er fruktbonde i Hardanger. Hun har gjort alvor av sin tidlig oppveksts drøm. Hun har etablert HAUST som har blitt et ettertraktet merkevare for tørket frukt. Hovedproduktet er tørkede epler men også chutney, syltetøy, bakverk med frukt og bær blir produsert. Historien om HAUST Hardanger er en fortelling om skaperglede kombinert med ingredienser som økonomi, nettverk, kreativitet, familie og alt for korte dager. Produktene til Turid Alice er å finne på flere «Gardsmat butikker og markeder». Nærmeste faste utsalg er gardsmatavdelingen på Felleskjøpet i Øystese.*

***Kl. 10.45*** *Norsk Tradisjonsmat v/Gunn Jorunn Sørum. Prosjektleder for norsk tradisjonsmat.*

***Kl. 11.30*** *Hvordan blir min framtid på bygda v/Tora Voll Dombu.*

*Tora er leder i Norges Bygdeungdomslag. Hun kommer fra Meldal i Sør-Trøndelag og har innehatt flere verv i organisasjonen, blant annet fylkesleder i Sør-Trøndelag Bygdeungdomslag. Hun har en bachelorgrad i statsvitenskap fra NTNU, med offentlig politikk og administrasjon som spesialisering. Fra høsten 2016 studerer Tora samfunnsgeografi ved universitetet i Oslo. En levende og engasjert ung dame med et interessant tema.*

***Kl. 12.00 Avslutning og evaluering v/Ellen Krageberg, leder i NBK.***

**Sak 33/17: Forts. av sak 17/17 og sak 26 /17: Årsmøte 2018 i Buskerud Bygdekvinnelag**

**Det er tidligere bestemt at årsmøte 2018 blir lørdag 10. fra kl. 15.00 og søndag 11. mars 2018 i Drammen.**

Mette Rustand hadde fått priser og endelig avtale med Scandic Park Drammen.

Inger Margrethe Medhus tar på seg ansvaret for årsmeldinga – HURRA! **Frister for innlevering av stoff til årsmeldinga: Om vertskapslaga og eventuelt fra kommunene innen 1. desember og fortløpende, absolutt siste frist for alt inklusive annonser er 20. januar 2018.**

Mette Rustand jobber videre med årsmøteplanlegginga og Kristin Baalerud gjør klar invitasjoner osv.

**Sak 34 /17: Forts. av sak 19/17 Om opphavsrettigheter til Nedre Buskerud bunaden**

Vi hadde «åpen» telefon med Liv Ragny Skinnes Kjos i Østfold BK. Østfold har samme problemer som Buskerud angående opphavsrettigheter for bunaden sin, de har til og med hatt en rettsak. De har vært aktive med å oppsøke de som syr bunaden i Østfold og fornyet kontraktene med jevne mellomrom. Vi får kopi av kontraktene de har forhandlet fram, og så fortsetter saken neste møte.

**Sak 35 /17: Hustavler**

Å gi medlemmer hustavler, er høyeste utmerkelse som finnes i NBK.

Lokallag kan søke for sine medlemmer, søknad sendes via fylkesleder til NBK. Lokallaga må betale prisen som er ca. kr. 600,- og leveringstid er ca. 6 uker. Det er fast tekst på hustavla, men navn på person, på bygdekvinnelag og årstall må oppgis.

**Sak 36/17: Eventuelt**

Inger saker ble fremmet.

**Neste styremøte blir hos Frøydis Løkensgard 10. januar 2018 kl. 15.00**